— Летась мы запісалі зварот Марыі Раманаўны Ільюшынай з вёскі Прокшанічы да яе прыяцелькі Надзеі Самалазавай, яны так спадзяваліся сустрэцца вясной, пагутарыць пра ўсё. Наша падапечная — шматдзетная маці, вырасціла чацвярых дзяцей, але ў старасці месца ў дамах яе сыноў і дачок не знайшлося. Засталася адна. Радавалася вестцы ад сяброўкі, але ні тая, ні другая вясны не дачакаліся — памерлі. А запіс вось застаўся, — уздыхае дырэктар цэнтра сацыяльнага абслугоўвання.